***OBRAZLOŽENJE 2. IZMJENA I DOPUNA PRORAČUNA MEĐIMURSKE ŽUPANIJE ZA 2022.GODINU***

Drugim izmjenama i dopunama Proračuna za 2022. godinu predlaže se povećanje ukupnih prihoda i primitaka sa 888.153.433,00 kuna na 912.304.564,84 kune. Nakon planiranog sukcesivnog pokrića manjka od 24.833.871,84 kuna prihodi i primici iznose 887.470.693,00 kune i isti pokrivaju sveukupne rashode i izdatke koji su se povećali za 8.317.260,00 kuna i iznose 887.470.693,00 kuna.

Planirano je povećanje prihoda sukladno do sada evidentiranim prihodima na realizacijama projekata i kapitalizaciji imovine, a prvenstveno povećanje prihoda kod Međimurske županije s osnove naplate naknada za korištenje naftne luke, naftovoda i eksploataciju mineralnih sirovina, te smanjenje pojedinih proračunskih stavaka zbog neutrošenih sredstava.

Najvećim dijelom povećanje rashoda je evidentno kod proračunskih korisnika Međimurske županije – zdravstvenih ustanova i to Županijske bolnice Čakovec, Zavoda za hitnu medicinu te Zavoda za javno zdravstvo – ukupno 8.173.049,00 kuna. U nastavku se donosi pregled promjena po stavkama:

Povećavaju se ukupni **PRIHODI** na stavkama kako slijedi:

**636 - Pomoći proračunskim korisnicima iz proračuna koji im nije nadležan** – prihodi se povećavaju za 13.534.455,00 kuna kod proračunskih korisnika sukladno njihovim izmjenama i dopunama planova te zbog povećanja limita za redovno poslovanje.

**638 - Pomoći iz državnog proračuna temeljem prijenosa EU sredstava** – prihodi se povećavaju za 408.450,00 kuna kod Međimurske županije s osnove očekivanog priliva za sredstva na projektu Eco Bridge.

**642 – Prihodi od prodaje nefinancijske imovine** – povećanje se odnosi na Međimursku županiju u iznosu od 5.570.000,00 kuna zbog povećanja prihoda s osnove naplate naknada za korištenje naftne luke, naftovoda i eksploataciju mineralnih sirovina te s osnove realizacije prihoda za financiranje rada UO za prostorno uređenje, gradnju i zaštitu okoliša – Legalizacija.

**652 – Prihodi po posebnim propisima** – povećanje od 598.008,00 kn kod proračunskih korisnika, a prema izvršenju i očekivanim naplatama. Najveći udio u navedenim planiranim prihodima pripada proračunskim korisnicima i to prvenstveno Županijskoj bolnici Čakovec koja s te osnove ostvaruje prihode od obavljanja zdravstvene djelatnosti koja se naplaćuje od stranaka, osnovne i srednje škole navedene prihode ostvaruju s osnove naplate obroka u školama, dok Dom za starije i nemoćne naplaćuje svoje usluge od korisnika, Međimurska županija navedene prihode ostvaruje s osnove sudjelovanja u projektima u kojima je u partnerskom odnosu.

**663 – Prihodi od donacija od pravnih i fizičkih osoba izvan opće države** – povećanje od 426.200,00 kuna se najvećim dijelom odnosi na Županijsku bolnicu Čakovec koja je ostvarila dodatne prihode putem donacije od strane OTP banke koja provodi humanitarnu akciju „Zaokruži“. Sredstva od donacije su namijenjena za opremanje odjela pedijatrije.

**673 – Prihodi od HZZO-a na temelju ugovornih obveza** – povećanje od 6.588.265,00 kuna kod proračunskih korisnika, isključivo zdravstvenih institucija, a za pokriće plaća te ostalih rashoda i izdataka poslovanja.

**683 – Ostali prihodi –** povećanje od 4.000,00 kuna sukladno povećanju realizacije kod proračunskog korisnika.

**722 – Prihodi od prodaje postrojenja i opreme** – povećanje od 315.000,00 kuna i to kod proračunskih korisnika: Dom zdravlja u iznosu od 300.000,00 kuna – realizacija prodaje namještaja i opreme ordinacijama koje odlaze u privatnu praksu, te 15.000,00 kuna kod Zavoda za javno zdravstvo.

**723 – Prihodi od prodaje prijevoznih sredstava** – povećanje od 60.000,00 kuna i to kod proračunskog korisnika Zavoda za javno zdravstvo sukladno ostvarenom izvršenju.

Umanjuju se ukupni  **PRIHODI** na stavkama kako slijedi:

**634 – Prihodi od izvanproračunskih korisnika –** umanjenje kod proračunskih korisnika za 72.430,00 kuna sukladno očekivanoj realizaciji do kraja godine.

**635 – Pomoći izravnanja za decentralizirane funkcije – za ogrjev** – umanjuje se prihod od 1.334.550,00kuna iz razloga izmjene Zakona o socijalnoj skrbi gdje se pomoći izravnanja više ne realiziraju od strane Međimurske županije putem pomoći izravnanja za decentralizirane funkcije.

**639 – Tekući prijenosi između proračunskih korisnika istog proračuna** – prihodi se umanjuju za 1.183.100,00 kuna sukladno očekivanoj realizaciji međusobnih prijenosa između proračunskih korisnika.

**641 – Prihodi od financijske imovine** – prihodi se umanjuju za 2.550,00 kuna sukladno izvršenjima kod proračunskih korisnika.

**661 – Prihodi koje proračuni i proračunski korisnici ostvare obavljanjem poslova na tržištu (vlastiti)**  – prihodi se umanjuju kod proračunskih korisnika za 860.616,16 kuna sukladno planiranim realizacijama.

Račun financiranja: - primici i izdaci:

Povećanje primitaka kao i istodobno umanjenje odnosi se na Dom zdravlja koji je omogućio obročnu otplatu namještaja i opreme ordinacijama koje odlaze u privatnu praksu.

Povećavaju se ukupni **RASHODI** na stavkama kako slijedi:

**000 – Županija – povećanje 71.500,00 kn**

**Stavka – 1001A1001 – Plaće i naknade** – povećanje 20.000,00 kuna

Povećanje se odnosi na rashode za naknade za prijevoz za djelatnike Međimurske županije, a isto je nastalo zbog povećanja cijena mjesečnih karata za međumjesni prijevoz.

**Stavka - 1001A100102- Materijalni troškovi i usluge** - povećanje 51.500,00 kuna

Povećani su rashodi tijekom godine zbog povećanih aktivnosti u odnosu na prethodne „Covid„ godine što iziskuje povećanje stavke reprezentacije.

**001 – Služba za poslove župana – povećanje 496.000,00 kuna**

00101 Odsjek za odnose s javnošću i protokol

**Stavka - 1001A100102 Materijalni troškovi i usluge** – povećanje 365.500,00 kuna

- konto 3293 Reprezentacija povećava se s 300.000,00 kn na 400.000,00 kn uslijed povećanja protokolarnih aktivnosti u 2022. godini - Odsjek za odnose s javnošću u 2022. godini organizirao je mnoge protokole vezane uz obilježavanje državnih blagdana, obljetnica te primanja građana i udruga koje su se istaknule u svom području djelovanja, kao i brojnih nagrađivanih učenika, sportaša i ostalih pojedinaca koji su pridonijeli promociji i ugledu Županije, a isto tako, nakon dvije pandemijske godine, u 2022. godini u službenom posjetu Međimurskoj županiji boravili su veleposlanici, konzuli te delegacije iz stranih država, kao i domaći dužnosnici te župani sa svojim delegacijama

- konto 3233 Usluge promidžbe i informiranja povećava se s 600.000,00 kn na 800.000,00 kn zbog povećanog obima medijskog praćenja uslijed povećanja broja aktivnosti i rada županijskih tijela tijekom 2022. godine

- konto 3237 – Intelektualne i osobne usluge – povećanje stavke sukladno povećanju protokolarnih aktivnosti, a odnosi se na usluge praćenja izvještavanja

**Stavka - 1001A100107 Zaklade Međimurske županije** – preraspodjela unutar zaklada

- konto 381160 Tekuće donacije zakladama Međimurska zaklada solidarnosti „Katruža“ povećava se 50.000,00 kn na 75.000,00 kn zbog velikog broja zahtjeva za dodjelu pomoći, na koji se iznos od 25.000,00 kn preusmjerava s konta 381162 Tekuće donacije zakladama – Zaklada za prevenciju Međimurske županije koja u 2022. godini nije dodjeljivala financijska sredstva

**Stavka - 1017A101703 Tekuća zaliha** – povećanje 100.000,00 kuna

- planiranih 250.000,00 kn za tekuće donacije u novcu i naravi povećava se na 350.000,00 kn zbog pristiglog povećanog broja zahtjeva za dodjelu jednokratne novčane pomoći uslijed trenutne opće ekonomske i društvene situacije, povećanja cijena energenata te niskih primanja građana.

00102 Odsjek za međunarodnu suradnju – tekući izdaci – povećanje 23.000,00 kuna

Osim preraspodjele unutar stavaka povećana je stavka reprezentacije zbog povećanih protokolnih aktivnosti vezanih i uz međunarodnu suradnju. U 2022. godini u službenom posjetu Međimurskoj županiji boravili su veleposlanici, konzuli te delegacije iz stranih država što je razlog povećanja ove stavke.

00106 Odsjek za zajedničke poslove i civilnu zaštitu – povećanje za 7.500,00 kn

**Stavka - 1014A100401 - Vatrogasna zajednica Međimurske župani**je - preraspodjela

- konto 3811 Tekuće donacije u novcu smanjen je s planiranih 1.000.000,00 (od čega je 250.000,00 kn bilo planirano za plaću županijskog vatrogasnog zapovjednika) za iznos od 200.000,00 kn, budući da natječaj za izbor županijskog vatrogasnog zapovjednika do sada nije okončan

- istodobno se otvara novi konto 3821 Kapitalne donacije neprofitnim organizacijama na koji se navedenih 200.000,00 kn prebacuje radi potrebe osiguravanja sredstava za nabavku vatrogasne opreme i vozila

**Stavka - 1004A100402 – Civilna zaštita –** povećanje 7.500,00 kn

- povećanje na kontu materijala i sirovina za 7.500,00 kuna, ostvarena je donacija od Ljekarna s područja Međimurske županije za donirane lijekove i distribuirana kao pomoć osobama, izbjeglicama iz Ukrajine

004 – Upravni odjel za gospodarstvo, poljoprivredu i turizam – umanjenje 180.700,00 kn unutar odsjeka za gospodarstvo i Odsjeka za turizam

00401 – Odsjek za gospodarstvo - umanjenje 34.300,00

**Stavka - 1005A100501 – Savjet za sigurnost prometa –** preraspodjela rashoda unutar aktivnosti prema prirodnoj vrsti troška.

**Stavka - 1005A100502 – Projekt razvoja željezničke infrastrukture –** preraspodjela rashoda unutar aktivnosti prema prirodnoj vrsti troška.

**Stavka – 1008A100801 – Tekuće i kapitalne pomoći gradovima i općinama –** umanjenje tekućih i kapitalnih pomoći za 125.000,00 kuna gradovima i općinama sukladno realizaciji kako na prihodovnoj tako na rashodovnoj strani.

**Stavka – 1008A100804 - Mesap i 1008A100802 – Regionalni centar za investicije – Međimurje d.o.o. –**preraspodjela unutar stavke i povećanje sukladno stvarnoj obvezi. Umanjenje kapitalne pomoći i povećanje subvencje trgovačkom društvu Mesap d.o.o. te povećanje za obvezu isplata udjela Regionalnom centru za investicije – Međimurje d.o.o. u iznosu od 700,00 kn sukladno stvarnoj obvezi.

**Stavka – 1008T100801 – Sufinanciranje projekata energetske učinkovitosti i obnovljivih izvora energije –** povećanje 90.000,00 kuna nastalo je radi potrebe za ugradnjom snjegobrana na Projektu „Sunčane elektrane Centar znanja 60kw“.

00401 – Odsjek za turizam – ukupno povećanje 215.000,00

**Stavka -1007A10720 – Revitalizacija kaštela Feštetić – povećanje 215.000,00 kn**

Za potrebu izrade projektno-tehničke dokumentacije „Revitalizacije kaštela Feštetić“, a kako bi projekt bio prijavljen na Javni poziv „Regionalna diversifikacija i specijalizacija hrvatskog turizma kroz ulaganja u razvoj turističkih proizvoda visoke dodane vrijednosti“ (referentni broj: NPOO.C1.6.R1-I1.01), bilo je predviđeno 300.000,00 kuna.

Po provedenim postupcima javne nabave ugovoreno je:

1. Izrada projektne dokumentacije za obnovu i rekonstrukciju dvorca Feštetić u Pribislavcu

195.000,00 kn (243.750,00 kn s PDV-om)

2. Izrada projektne dokumentacije unutarnjeg uređenja dvorca Feštetić

197.000,00 kn (246.250,00 kn s PDV-om)

3. Izrada energetskog certifikata

20.000,00 kn (25.000,00 kn s PDV-om)

Ukupno potreban iznos za navedenu projektno tehničku dokumentaciju iznosi 515.000,00 kn, te se predlaže isti osigurati rebalansom proračuna. Napominjemo da su navedeni troškovi prihvatljivi u slučaju pozitivne aplikacije na natječaj.

**005 – UO za obrazovanje i kulturu – umanjenje 328.006,21 kn**

**Stavka -1013A101308 Centar izvrsnosti za informatiku**

Sukladno potrebama centra povećavaju se planirani izdaci za 20.000,00 kuna, stavka se pokriva preostalim sredstvima Jednokratnih potpora studentima Međimurske županije.

**Stavka - 1013A101330 Projekt e-škole –** povećanje 3.200,00 sukladno potrebama projekta, izdaci se pokrivaju preostalim sredstvima od Jednokratnih potpora studentima Međimurske županije.

**Stavka - 1013K101301 – Sufinanciranje obnove objekata u odgoju i obrazovanju** – umanjenje od 1.450.000,00 kuna. Osim preraspodjela unutar navedene stavke ista se umanjuje za iznos ulaganja na novu stavku 1013K101304 - Obnova unutrašnjosti sportske dvorane Graditeljske škole Čakovec.

**Stavka - 1013K101304 – Obnova unutrašnjosti Sportske dvorane Graditeljske škole Čakovec -**povećanje od 1.450.000,00 kuna, otvorena izdvojena aktivnost radi lakšeg praćenja.

Međimurska županija je u kolovozu ove godine s Ministarstvom sporta i turizma sklopila ugovor kojim se dodjeljuju sredstva u iznosu od 662.993,00 kn iz državnog proračuna za obnovu unutrašnjosti GŠČ, dok ostatak sredstava osigurava Međimurska županija.

**Stavka - 1013A101301 Decentralizirane funkcije za osnovne škole –** umanjuje se iznos sukladno donesenoj Odluci o mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2022. godini.

**Stavka - 1013A101301 Decentralizirane funkcije za srednje škole** – umanjuje se iznos sukladno donesenoj Odluci o mjerilima za utvrđivanje bilančnih prava za financiranje minimalnog financijskog standarda javnih potreba srednjih škola u 2022. godini.

**Stavka - 1013A101315 Prijevoz učenika srednjih škola** – zbog povećanja cijena prijevoznika povećavaju se rashodi na navedenoj stavci koja se djelomično pokriva prihodima od strane Ministarstva znanosti i obrazovanja, a djelomično prihodima Međimurske županije.

**Stavka – 1014A101401 – Zrinska garda** – preraspodjela i neznatno povećanje sukladno realizaciji.

**Stavka – 1014A101411 – Biblioteka Mura Dravana** – povećanje sukladno povećanju cijena nakladnika, a vezano uz sporazum o podršci biblioteci.

**Stavka – 1014A101424 – Božićni koncert u Nedelišću** – podrška održavanju manifestacije tijekom božićnih blagdana.

**Stavka – 1015A101501 – Muzej Međimurja** – povećanje sukladno izvršenoj realizaciji.

**006 – UO za zdravstvo i socijalnu skrb**

**Proračunski korisnici –** Županijska bolnica Čakovec – povećanje 5.419.641,00 kn, Zavod za hitnu medicinu Međimurske županije – povećanje 1.477.959,00 kn, Zavod za javno zdravstvo Međimurske županije –povećanje 1.275.449,00 kn, Dom zdravlja Čakovec – umanjenje za 357.908,79 kn.

Najveći razlog povećanja su povećani limiti na plaćama kod zdravstvenih ustanova.

**Aktivnost - 1009A10904 – Monitoring vodoopskrbnog sustava u Međimurskoj županiji –** umanjenje s planiranih 175.000,00 kuna na 85.000,00 kuna iz razloga što Zavod za javno zdravstvo Međimurske županije izrađuje Plan monitoringa vode za ljudsku potrošnju s planiranim troškovima prije izlaska službenog nacionalnog plana monitoringa, te su stoga moguća odstupanja u broju i vrsti analiza, a shodno tome i troškovi. Tijekom godine plan je usklađen s nacionalnim planom i potrebni izdaci za ovu stavku su korigirani sukladno s izvršenjem plana.

**Aktivnost - 1009A10905 – Promicanje zdravlja, prevencija i rano otkrivanje bolesti –** povećanje sukladno očekivanoj realizaciji.

**Aktivnost - 1009A10915 – Sufinanciranje pratnje za djecu na liječenju u Županijskoj bolnici Čakovec –** povećanje sukladno ostvarenim pratnjama za djecu na liječenju u Županijskoj bolnici Čakovec.

**Aktivnost - 1009A10908, 1009A10920 – Tim hitne medicinske službe T2 – u Murskom Središću i Kotoribi –** povećanjesukladno povećanju cijene tima hitne medicinske službe u skladu s Odlukom o izmjenama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja s HZZO.

**Aktivnost - 1011A10134 – Projekt e-Cool Art –** povećanje sukladno dinamici provedbe projektnih aktivnosti.

**Aktivnost – 1011K101101 – Rekonstrukcija zgrade Feštetić u Čakovcu –** smanjenje iz razloga što su troškovi izrade projektno tehničke dokumentacije za rekonstrukciju prihvatljivi za financiranje u 100% intenzitetu prema Odluci o prihvatljivosti troškova u sklopu provedbe Nacionalnog plana oporavka i otpornosti. Iznos od 200.000,00 kuna planiran je za izdatke koji će nastati za sanacije koje će biti potrebno izvršiti zbog dotrajalosti zgrade i koji nisu obuhvaćeni prihvatljivim troškovima poziva, a potrebno ih je izvršiti prije same provedbe projekta.

**Aktivnost – 1016A101604 – Jednokratne potpore umirovljenicima –** smanjenje iznosa sukladno očekivanim rashodima za financiranje besplatnog prijevoza na području Međimurske županije umirovljenicima, osobama treće životne dobi i osobama s invaliditetom

00603 – Decentralizirane funkcije

**Stavka - 1011A101111 – Pomoć gradovima i općinama – ogrjev – umanjenje za 1.334.550,00 kn**

Sredstva za podmirenje izdataka pomoći za ogrjev ne osiguravaju se više iz sredstava koja su u nadležnosti jedinica regionalne samouprave. Izmjenom članaka 326. stavka 6. Zakona o socijalnoj skrbi ("Narodne novine" broj 18/22, ) Odluka o minimalnim financijskim standardima, kriterijima i mjerilima za financiranje materijalnih i financijskih rashoda centara za socijalnu skrb i troškova ogrjeva korisnicima koji se griju na drva u 2022. godini (»Narodne novine«, broj 147/21) ostaje na snazi do isteka razdoblja za koje je donesena, osim u dijelu koji se odnosi na troškove ogrjeva korisnicima koji se griju na drva koji prestaje važiti stupanjem na snagu ovoga Zakona.

**007 – UO za civilno društvo, ljudska prava i sport – umanjenje za 342.100,00 kuna**

**Stavka – 1011A101113 - Udruge civilnog društva – umanjenje 120.000,00 kn**

Stavka obuhvaća financiranje programa i projekata od interesa za Međimursku županiju koje provode udruge civilnog društva (područje demokratizacije, razvoja civilnog društva, briga o djeci i mladima, ljudska prava) sukladno provedenom Javnom natječaju. Budući da su izvršene sve obveze prema sklopljenim ugovorima o financiranju, stavka se smanjuje.

**Stavka – 1011A101118 Udruge branitelja – umanjenje 6.000,00 kn**

Stavka obuhvaća financiranje programa i projekata od interesa za Međimursku županiju koje provode braniteljske udruge, sukladno provedenom javnom natječaju. Izvršene su sve ugovorne obveze. Stavka obuhvaća i obilježavanje važnijih datuma iz Domovinskog rata (Dan oslobođenja Međimurja 1991. I Dan međimurskih branitelja, Dan sjećanja na Vukovar i drugo) te se financiraju troškovi organizacije tih događaja.

**Stavka – 1011A101120 - Potpora osobama u riziku od siromaštva – povećanje 400,00 kn**

Odnosi se na pružanje jednokratne financijske potpore osobama u riziku od siromaštva.

**Stavka – 1011A101125 - Vijeće za prevenciju Međimurske županije - povećanje za 41.500,00 kn**

Obuhvaća financiranje Sajma prevencije i sigurnosti. Povećanje se odnosi na nabavu sustava videonadzora ilegalnih odlagališta otpada u romskim naseljima u Međimurskoj županiji pri čemu je nabavljeno 10 solarnih kamara u naseljima Pribislavec, Lončarevo naselje (Podturen), Piškorovec (Mala Subotica) i Kuršanec (Čakovec).

**Stavka – 1011A101127 - Nacionalne manjine – preraspodjela unutar stavke**

Stavka obuhvaća financiranje rada Vijeća romske nacionalne manjine Međimurske županije, te predstavnika srpske i predstavnicu ruske nacionalne manjine u Međimurskoj županiji, sukladno Ustavnom zakonu o pravima nacionalnih manjina. Stavka obuhvaća i troškove izrade županijskog plana za uključivanje Roma i pratećeg Akcijskog plana.

**Stavka – 1011A101131 - Hrvatski branitelji iz domovinskog rata – troškovi ukopa branitelja – povećanje za 50.000,00 kn**

Obuhvaća troškove ukopa umrlih hrvatskih branitelja. Sredstva refundira Ministarstvo hrvatskih branitelja.

**Stavka – 1012A101202** – **Program javnih potreba u sportu Međimurske županije –** **umanjenje 8.000,00 kn**

Stavka obuhvaća financiranje programa i projekata od interesa za Međimursku županiju koje provode sportske udruge sukladno provedenom Javnom natječaju. Budući da su izvršene sve obveze prema sklopljenim ugovorima o financiranju, stavka se smanjuje.

**Stavka – 1012A101232** – **Europska regija sporta –** povećanje budući da je Međimurska županija prva županija u Hrvatskoj koja nosi prestižan naslov Europske regije sporta za 2022. godinu te se želi dodatno pružiti potpora i podržati brojne aktivne sportaše i rekreativce, razvijati sportsku infrastrukturu, sudjelovati u kvalitetnim sportskim programima te pomagati stručnom kadru i sportašima koji postižu vrhunske rezultate.

**Stavka – 1016A101603 Udruge umirovljenika Međimurske županije** – umanjenje za 250.000,00 kn. Obuhvaća financiranje programa i projekata koje provode udruge umirovljenika s područja Međimurske županije, sukladno provedenom javnom natječaju. Budući da su izvršene sve ugovorne obveze, stavka se smanjuje.

**008 – UO za prostorno uređenje, gradnju i zaštitu okoliša – povećanje kod proračunskog korisnika**

**Javna ustanova Međimurska priroda** – povećanje za 222.000,00 kuna odnosi se na nabavu računalnih programa potrebnih za uvođenje poslovanja s eurom te e-poslovanja (zakonske obaveze od rujna 2022.  godine i od 31.12.2022. godine). Također, tijekom godine je utvrđena potreba ulaganja na Matulovom gruntu (nemogućnost popravka trenutnih podova u kubusu i stalnih poplavljivanja nakon kiša te potreba polaganja novih pločica), produljenje rada djelatnika na projektnim aktivnostima Interreg projekta Mađarska-Hrvatska Riverside i Eco Bridge. Oba projekta su produljena za 4 mjeseca (umjesto 31.8. projekti završavaju 31.12.2022.). Napravljeno je usklađenje s osnovicom za plaće (iz svibnja 2022. godine) te predviđeno manje ulaganje u izloške u CZP Med dvemi vodami u dijelu postava "Poplavna šuma" za zadnji kvartal 2022. godine.

**010 – Projekt Pruži ruku –** projekt čiji je nositelj Međimurska županija, a partner Dom za starije i nemoćne osobe Čakovec koji će osobama od Alzheimerove bolesti pružiti dnevni boravak te zdravo i aktivno starenje, a njihovim obiteljima olakšati aktivnosti u poslovnom životu. Stavka na projektu se povećava sukladno izvršenju i u potpunosti se financira iz Europskog socijalnog fonda. .

**011- Projekt „Škole jednakih mogućnosti“ –** povećava se stavka zbog potpisanog novog ugovora za razdoblje od 2022. do 2023. godine.

Međimurska županija je nositelj projekta “Škole jednakih mogućnosti u Međimurskoj županiji” koji se provodi od 2014. godine u okviru Operativnog programa Europskog socijalnog fonda  “Učinkoviti ljudski potencijali 2014.-2020.” temeljem poziva “Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza IV.”

Cilj projekta je pružanje potpore uključivanju učenika s teškoćama u razvoju u osnovnoškolske i srednjoškolske ustanove kojima je osnivač Međimurska županija da bi se osigurali uvjeti za poboljšanje njihovih obrazovnih postignuća, uspješniju socijalizaciju i emocionalno funkcioniranje. Uz pomoć pomoćnika u nastavi ili stručnog komunikacijskog posrednika, učenicima s teškoćama u razvoju pruža se neposredna potpora i pomoć tijekom odgojno-obrazovnog procesa, olakšava im se komunikacija i integracija u razredne odjele te se tako unapređuje kvaliteta njihovog obrazovanja. Projekt traje do devetog mjeseca 2022. godine.